Suárez gode præstation i Groningen tiltrak interesse fra [[Amsterdam]]-storklubben [[AFC Ajax]], der tilbød Groningen 3,5 millioner euro for at sælge uruguayaneren. Groningen afviste tilbuddet, hvilket fik Suárez til at blive så vred at han meldte sin arbejdsgiver til det [[Hollands fodboldforbund|hollandske fodboldforbund]], i et forsøg på at få trumfet sit skifte til Ajax igennem.<ref name="liverpoolecho" /> Selvom han ikke fik medhold i sagen fik han alligevel sit ønske om et skifte opfyldt, da Ajax hævede sit bud til 7,5 millioner euro, hvilket Groningen accepterede.<ref>{{cite news|url=http://www.uefa.com/uefachampionsleague/news/newsid=569404.html|title=UEFA: Ajax made to pay for Suarez|date=2007-08-09}} {{en sprog}}</ref> Ajax-direktør [[Maarten Fontein]] angav "det historiske bånd mellem Groningen og Ajax" og "en god dialog" som årsagerne til, at det lykkedes de to klubber at blive enige om et salg.<ref>{{cite news|url=http://www.bold.dk/nyt/Ajax-henter-uruguayaner|title=Bold.dk: Ajax henter uruguayaner|date=2007-08-09}}</ref>
Levende_personer